สรุปภาวะตลาดหุ้นภูมิภาคเอเชียประจำวันที่ 17 มิถุนายน 2558
สรุปภาวะตลาดหุ้นในภูมิภาคเอเชียประจำวันที่ 17 มิ.ย.58
17 มิ.ย. 2558

รายงานสรุปภาวะตลาดหุ้นในภูมิภาคเอเชียประจำวันที่ 17 มิถุนายน 2558
ดัชนี S&amp;P/ASX 200 ตลาดหุ้นออสเตรเลียปิดตลาดวันนี้พุ่งสูงขึ้น เนื่องจากหุ้นกลุ่มธนาคาร การเงิน และเหมืองปรับตัวสูงขึ้น จากแรงซื้อที่ส่งเข้าหนุน เพราะนักลงทุนมีมุมมองที่เป็นบวกต่อการประชุมของคณะกรรมการกำหนดนโยบายการเงินธนาคารกลางสหรัฐ
ดัชนี S&amp;P/ASX 200 พุ่งขึ้น 59.60 จุด หรือ 1.08% ปิดที่ 5,595.40 จุด ส่วนดัชนี ALL ORDINARIES ตลาดหุ้นออสเตรเลียปิดวันนี้ที่ 5,590.30 จุด เพิ่มขึ้น 55.10 จุด, +1.00%
 
ดัชนีนิกเกอิตลาดหุ้นโตเกียวปิดลบในวันนี้ เนื่องจากนักลงทุนเทขายทำกำไรหลังจากนิกเกอิพุ่งขึ้นในช่วงเช้า ท่ามกลางความระมัดระวังก่อนที่จะทราบผลการประชุมนโยบายการเงินของธนาคารกลางสหรัฐ (เฟด) ในวันนี้ ตามเวลาสหรัฐ
ดัชนีนิกเกอิปรับลง 38.67 จุด หรือ 0.19% ปิดที่ 20,219.27 จุด
 
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ดีดตัวขึ้น โดยได้รับแรงหนุนจากหุ้นกลุ่มพลังงาน ภายหลังจากที่มีแนวโน้มว่า จะมีการคลายกฎระเบียบที่มีการใช้ในอุตสาหกรรมพลังงาน รวมทั้งแรงหนุนจากหุ้นกลุ่มธนาคาร
ดัชนีเซี่ยงไฮ้คอมโพสิตพุ่ง 80.47 จุด หรือ 1.65% ปิดที่ 4,967.90 จุด
 
ดัชนีคอมโพสิตตลาดหุ้นเกาหลีใต้ปรับตัวขึ้น 0.3% ในวันนี้ โดยได้รับแรงหนุนจากการช้อนซื้อของกองทุน ส่วนค่าเงินวอนเปลี่ยนแปลงเล็กน้อยเมื่อเทียบกับดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 6.14 จุด ปิดที่ 2,034.86 จุด โดยมีปริมาณการซื้อขายปานกลาง 339.6 ล้านหุ้น มูลค่า 5.03 ล้านล้านวอน (4.5 พันล้านดอลลาร์) โดยมีหุ้นบวกมากกว่าหุ้นลบในสัดส่วน 565 ต่อ 246
 
ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ เนื่องจากมีกระแสคาดการณ์ว่า คณะกรรมการกำหนดนโยบายการเงินธนาคารกลางสหรัฐ (เฟด) อาจส่งสัญญาณปรับขึ้นอัตราดอกเบี้ยแบบค่อยเป็นค่อยไปในการประชุมวันนี้
ดัชนีฮั่งเส็งเพิ่มขึ้น 187.09 จุด หรือ 0.70% ปิดวันนี้ที่ 26,753.79 จุด
 
อินโฟเควสท์ แปลและเรียบเรียง